‘পরামর্শ ভুলে গেছে, শুধু টাকার পিছনে দৌড়চ্ছে’, কেজরি প্রসঙ্গে বিস্ফোরক আন্না হাজারে

নয়াদিল্লি: দিল্লি ভোটের (Delhi Vote) আগে জোর চাঞ্চল্য রাজ্য রাজনীতিতে। এবার খোদ আপ-এর প্রাক্তন পরামর্শদাতা, সমাজকর্মী আন্না হাজারের (Social activist Anna Hazare) বিরাগভাজন হলেন কেজরিওয়াল। ক্ষোভ উগরে দিয়ে আন্না বলেন, ও (কেজরিওয়াল) আমার পরামর্শ ভুলে গিয়ে খালি টাকার পিছনে দৌড়চ্ছে।

ভোটের মুখে এই বর্ষীয়ান নেতার মুখে কেজরিওয়ালের (Arvind Kejriwal) নামে সমালোচনা তাঁকে আরও কোণঠাসা করবে বলেই মনে করছে রাজনৈতিক বিশিষ্টরা।

২০১১ সালে নয়াদিল্লির বুকে লোকপাল বিল ইস্যুতে (Lokpal Bill Issue) আমরণ অনশন চালিয়েছিলেন সমাজকর্মী আন্না হাজারে। সেই সময় তিনি আলোচনার শীর্ষে ছিলেন।

আরও পড়ুন: ‘যমুনায় বিষ’ কেজরিওয়ালকে সমন হরিয়ানা আদালতের

হাজারে বৃহস্পতিবার বলেন, প্রথম দিনে আমি তাঁকে যে পরামর্শ দিয়েছিলাম তা মনে করিয়ে দিতে চাই। এটা খুব দুর্ভাগ্যজনক যে, তিনি একজন স্বেচ্ছাসেবক হিসাবে আমার সঙ্গে ছিলেন। আমি তাকে সবসময় বলতাম যে আপনি জীবনে সর্বদা আপনার আচরণ এবং দৃষ্টিভঙ্গি পরিষ্কার রাখুন।

আপনার জীবনকে কলঙ্কমুক্ত রাখুন এবং ত্যাগ করতে শিখুন। সর্বদা সত্যের পথে চলুন। কিন্তু তার মনে টাকা ছিল। হাজারে বলেন, প্রাক্তন আইপিএস কিরণ বেদী এবং অন্যান্যরাও তাঁর সঙ্গে ছিলেন। তারা আন্না কি পাঠশালা (স্কুল) উদ্যোগ শুরু করেছিলেন, কিন্তু কেজরিওয়াল অর্থের পিছনে দৌড়ে গিয়ে ওর পা পিছলে গেল।

উল্লেখ্য, ভোটের মুখে কেজরিওয়ালের দাবি যমুনার জলে বিষ মেশাচ্ছে হরিয়ানা সরকার। আর এই জল আর দিল্লিবাসীর পান করার মতো নেই। দিল্লির মানুষকে বিপদের মুখে ঠেলে দিতে পারি না। কেজরির এই দাবিকে সমর্থন জানান, দিল্লির মুখ্যমন্ত্রী অতিশী। কেজরির এই ধরনের মন্তব্যের পরেই গর্জে ওঠেন হরিয়ানার মুখ্যমন্ত্রী।

এমনকি প্রধানমন্ত্রী নরেন্দ্র মোদি কেজরিওয়ালকে চালর্স শোভরাজের সঙ্গে তুলনা করেন। হরিয়ানা আদালত ‘যমুনায় বিষ’ প্রসঙ্গে কেজরিওয়ালের বিরুদ্ধে সমন জারি করে আগামী ১৭ ফেব্রুয়্রারি তাঁকে আদালতে হাজিরা দেওয়ার নির্দেশ দিয়েছে। নির্বাচন কমিশনও কেজরিওয়ালের জবাব তলব করেছে। এই অবস্থার পরিপ্রেক্ষিতে আন্না হাজারের কেজরির প্রতি সমালোচনা যথেষ্ট তাৎপর্যপূর্ণ বলেই মনে করছে রাজনৈতিক দল।