‘কেজরিওয়ালের পরাজয়ে খুশি আন্না হাজারে’, কটাক্ষ সঞ্জয় রাউতের

মহারাষ্ট্র: একদা আন্দোলনের সঙ্গী সমাজকর্মী আন্না হাজারে (Social Activist Anna Hazare) ও অরবিন্দ কেজরিওয়ালের (Arvind kejriwal) মধ্যে দূরত্ব বেড়েছে। সেই দূরত্ব আরও স্পষ্ট হল দিল্লি বিধানসভা ভোটের (Delhi Assemble Election 2025) সময়। কেজরিওয়ালের বিরুদ্ধে সুর চড়িয়ে আন্না হাজারে বলেন, তার কোনও পরামর্শই শোনেনি একদা তাঁরই ঘনিষ্ঠ শিষ্য কেজরি। উলটে টাকার পিছনে ছুটেছে। আর দিল্লি ভোটে রেজাল্ট বের হওয়ার আরও সরব হলেন আন্না হাজারে। বর্ষীয়ান, বিশিষ্ট সমাজকর্মী আন্না হাজারে বলেন, মদ দুর্নীতিই শেষ করে দিল। মানুষ সব স্বচ্ছ ভাবমূর্তির প্রার্থী চায়। ‘

এবার আন্নাকে নিশানা করে পাল্টা মন্তব্য করলেন শিবসেনা সাংসদ সঞ্জয় রাউত ( Shiv Sena (UBT) leader Sanjay Raut) । রবিবার সঞ্জয় বলেন, কেজরিওয়াল হেরে গেছেন আর তাতে খুশি হয়েছেন আন্না হাজারে। কেজরির এত সমালোচনা করছেন তিনি, অথচ মোদি সরকারের ভুল ত্রুটি নিয়ে নীরব।

আরও পড়ুন: কেজরির আজকের পরিণতিতে ক্ষোভ উগরে দিলেন আন্না হাজারে

বিগত কয়েক বছর ধরে মোদি সরকার  যে দুর্নীতিগুলি করে চলেছেন, সেগুলি উনি কি দেখতে পাচ্ছেন না? মোদির শাসনকালে যে দুর্নীতি হচ্ছে, উনি তখন কোথায় ছিলেন? কেজরিওয়ালের হারে খুশি হয়েছে আন্না হাজারে। সঞ্জয় বলেন, একক শিল্পপতির হাতে সম্পদ কেন্দ্রীভূত করে দেশ লুটপাট করা হচ্ছে। এই পরিস্থিতিতে কিভাবে গণতন্ত্র রক্ষা হবে?

রাজ্যসভার সাংসদ সঞ্জয় রাউত প্রশ্ন তোলেন, মোদি সরকারের বিরুদ্ধে চুপ আন্না হাজারে। এই চুপ থাকার রহস্য একদিন হয়তো উন্মোচন হবে।  সঞ্জয় দাবি করেন, মহারাষ্ট্রের পাশাপাশি দিল্লিতে ভোটার তালিকার বিভ্রান্তির ক্ষেত্রে একই ধরনের পরিস্থিতি ছিল। কিন্ত চুপ থাকলেন আন্না হাজারে। এই পরিস্থিতিতে তিনি নীরবতাই বেছে নিলেন। হরিয়ানায় আর বিহারেও একই পরিস্থিতি হল।

সঞ্জয় রাউত তীব্র প্রতিবাদ জানিয়ে বলেন, ২০১৪ থেকে ক্ষমতায় আসা থেকে আজ পর্যন্ত বিজেপি একটাও নির্বাচন সাংবিধানিক পদ্ধতি অনুসরণ করেনি। কৌশল আর অর্থের মাধ্যমে জয় নিশ্চিত করেছে। সঞ্জয় বলেন, আমি মনে করি,আপ আর কংগ্রেস জোটবদ্ধভাবে প্রতিদ্বন্দ্বিতা করলে দিল্লি নির্বাচনের ফলাফল অন্যরকম হত।